Hovudutskrift

for

**Aure kyrkjelege fellesråd**

**Tid: 13. mai 2019 kl. 18:30**

**Stad: Gullstein**

**Frammøtte:**

KÅRE ANDREAS JOHANSSON LEIAR

KRISTIAN HUSBY NESTLEIAR

ØYSTEIN BARLAUP MEDLEM

ERLING PETTER SKAR MEDLEM

ERIK VULLUM KOMMUNAL REP.

PER EILERT ORTEN MEDLEM

INGRID ANNE SKARSETH VARA

**Forfall:**

OLE EDVARD SKOGSHOLM MEDLEM

HALVARD WESSEL MEDLEM

**Saker behandla på møtet:**

**AKF 10/2019 Godkjenning av innkalling og sakliste**

**VEDTAK**Fellesrådet godkjenner innkalling og sakliste

**AKF 11/2019 Godkjenning av møtebok 21.02.2019**

**VEDTAK**Fellesrådet godkjenner møtebok av 21.02.2019.

Kåre Johansson og Ingrid Anne Skarset skriv under.

**AKF 12/2019 Historisk minnelund Tustna og anna vedl.h. i samband med 150 års jubileum.**

UTREDNING:

Gullstein kyrkje er 150 år i 2019. Jubileumsgudstenesta er satt til 15. september, og da vil det bli feiring med både biskop og prost til stede.

Tustna menighetsråd har starta med planlegging og kome med ønskje om forskjellig i høve jubileet. Det er planar om ein konsert/salmekveld og ev. utstilling av gamle kyrkjeting. Det er nedsett ein komité som skal jobbe med jubileumshefte, og dei har starta med å smale inn både tekst- og bildestoff til heftet.

Menighetsrådet har også sendt søknader til næringslivet i Aure om støtte.

Vidare har menighetsrådet kome med ønskje på vedlikehaldsoppgåver som bør utførast både på kyrkja og gravplassen.

Historisk minnelund

Ein historisk minnelund er det som er det største prosjektet. Her ønskjer mednighetsrådet at det skal settast opp gamle jernkors som er satt bort tidlegare.

Dette området er ein smal tarm som ligg ved sida av felt D mot bekkedalen. Det er innanfor gjerdet og tilhøyrer arealet til kyrkja. Sjølv om det ikkje blir anlagt ein historisk minnelund her, bør det ryddast, fylle på jord og planerast m.v.

Tustna menighetsråd ønskje ein minnestein der det skal monterast ei plate med forslag til denne teksten *«Denne bautasteinen er reist til minne om alle som omkom på kirkevei på Edøyfjorden, en av hovedgrunnene til at tustningene kjempet fram å få sin egen kirke. Kirken stod ferdig i 1869. Bautasteinen ble reist til 150 års jubileet i 2019.»*

Det er kome to mulige plasseringar for denne bautaen. 1. på venstre side av hovudinngang til kyrkja, eller 2. i feltet der det er ønskjer om ein historisk minnelund.

Anna vedlikehald/prosjekt:

Vidare bør oppslagstavla ved kyrkja målast før jubileet, samt deler av gjerde rundt gravplassen.

Det bør også planleggast ein ny trasè frå kyrkja og ned til handikaptoalettet.

Dugnad

Den 7. mai er det dugnad, da vil ein prøve å få starte opp og få gjort noko av dette arbeidet.

Det blir leigd inn ein open container frå 6 mai og ut den veka for å få rydda ein del i driftsbygga og utanfor.

Arbeid som er utført

Innvendig har kyrkjetenarane måla heile golvet i kyrkja, og veggene i våpenhuset blir måla før jubileet. Det skal også investerast i ny golvløpar i våpenhuset. Vidare har ein kappa ein del greiner av treet som står inntil kyrkjebygget.

For å ta meir av treet må det leigast inn lift. Lift må vi ha for å reparere mønebeslag på taket av kyrkja. Dette er bøygd opp av vær og vind.

Det blir befaring på Gullstein i forkant av møtet 13.05, for å vurdere det som skal gjerast før jubileumsgudstenesta 15. september.

Sakshandsamar: Judith Bjørk

**INNSTILLING**

1. Fellesrådet vil sette opp dei gamle jernkorsa på området ved sida av felt D mot bekkedalen
2. Fellesrådet ber kyrkjeverja sørge for at det blir utført målingsarbeid og anna nødvendig vedlikehald før jubileumsgudstenesta den 15. september

**MØTEHANDTERING**

Fellesrådet var på befaring på gravplassen, og såg på området ved sida av som er tenkt til historisk minnelund. Området er godt egna, og ein kan starte med planering og tilsåing, før ein bestemmer kor de gamle gravminna skal stå.

Når et gjelder bautaen, er den best egna til å stå ved inngangen til kyrkja.

**VEDTAK** Fellesrådet vedtok innstilling einstemming pkt. 1 og nytt pkt. 2og 3.

1. Fellesrådet vil sette opp dei gamle jernkorsa på området ved sida av felt D mot bekkedalen, men vil planere og såtil området i første omgang.
2. Bauta bår plasserast ved inngangen av kyrkja, og kyrkja bestiller plate med tekst.
3. Fellesrådet ber kyrkjeverja sørge for at det blir utført målingsarbeid og anna nødvendig vedlikehald før jubileumsgudstenesta den 15. september

**AKF 13/2019 Høyring – regulering av prostigrenser**

UTREDNING

Prosti

Prosti er definisjon på eit geografisk avgrensa område. Sokna tilhøyrer eit prosti som vidar tilhøyrer eit bispedømme. Det er 11 bispedømer og 100 prosti i Norge. Det er tilsett ein prost i kvart prosti. Alle sokneprestar er tilsett i sokna men med prostiet som sitt tenestedistrikt. Prosten leiar prestetenesta i prostiet og i varetek arbeidsgjevar si styringsrett ovanfor prestane. Vidare har prosten ansvar for samordning mellom prestetenesta og dei kyrkjelege råda si verksemd.

Frå 1 april 2019 vart prost Gerd Anne Aarset pensjonert. Sokneprest i Frei menighet Sindre Kulø vart konstituert prost i ytre Nordmøre prosti fram til 01.01.2020.

Det er departementet som fastset endringar i bispedømegrenser, og bispedømerådet er gitt myndigheit til å vedta endringar i prosti- og soknegrenser.

Det er kome forslag om å slå saman ytre og indre Nordmøre prosti. Frå 01.01.2020. Saka er ut på høyring med frist til å kome med høyringssvar innan 20.05.2019. Grunnen til dette forslaget er endringar som kommune- og regionreforma har iverksatt, der fleire sokn går ut av både indre og ytre Nordmøre prosti frå 01.01.2020

I dag:

**Ytre Nordmøre prosti med 30758 meldemar, 9,5 presteårsverk inkl. prost:**

Aure

Averøy

Eide (gjekk over til dom prostiet frå 01.01.2019)

Kristiansund

Smøla

**Indre Nordmøre prosti med 18767 medlemar, 8,8 presteårsverk inkl. prost:**

Gjemnes

Halsa

Rindal

Sunndal

Surnadal

Tingvoll

Departementet har gjort vedtak om desse endringane frå 01.01.2020:

Eide og Fræna blir Hustavika kommune. Og Eide flyttast over til dom prostiet.

Halsa, Hemne og deler av Snillfjord blir Heim kommune, og Halsa flytter til Orkdal prosti.

Rindal er flyttet til Trøndelag frå 2019 og Rindal vil bli flytta til Orkdal prosti.

Kyrkjelova § 5 krev at det skal være eit kyrkjeleg fellesråd i kvar kommune, som blant anna har ansvar for å forvalte tilskott gjeve av kommunen.

Møre bispedømmeråd vil no sjå på den mest tenlege prostiinndeling i bispedømet.

Dette er moment i vurderinga.

* Kva inndeling gjev mest hensiktsmessig organisering
* Kor store bør prostia være, for at dei skal være robuste, og samtidig ivareta nærleik og god leiing av prestetenesta og samordning med dei kyrkjelege organa.
* Talet på sokn i prostiet.
* Talet på fellesråd i prostiet.
* Høve til samvirke mellom sokn.
* Høve til samvirke mellom prost og kyrkjeverje
* Talet på prestar i prostiet.

I sakgangen så er det bispedømmerådet som kan gjere vedtak i å :

* Opprette/legge ned prosti
* Overføre sokn til anna prosti
* Endre grenser mellom sokn.
* Slå saman sokn.
* Opprette nytt sokn.
* Treffe avgjerd som er nødvendig for å gjennomføre inndelingsendringar.

Fastsetje namn på kyrkje, sokn og prosti

Utfordringar:

Det vil være store geografiske avstandar om ein slår saman ytre og indre Nordmøre prosti. Dette vil bidra til at prosten får stort arbeidsområde, og nærleiken til den einskilde sokneprest blir større. Sokneprestane får også eit større tenestedistrikt, både i generelle tenester og også i beredskapsvakt.

Eit prostesete blir nedlagt, og det er vel logisk at prostesetet blir lagt til Kristiansund.

Sjølv om det blir endringar i prostigrensene, vil ikkje dette nødvendigvis føre til meir ressursar innanfor prestetenesta. Årsaka er at prosten allereie gjer presteteneste pr. i dag. Ein vil likevel i framtida forvente at fordelingnøkkelen av tildelinga av presterresursar blir endra, sidan det er fleire sokn som har bytta prosti.

Sjølv om ein går inn for eit prosti med ein prost, kan ein likevel fortsette med prestemøter og samlingar i det området som ein har hatt før. Likeeins kan beredskapsområdet vere slik som har vore tidlegare (ytre for seg og indre for seg)

Slik at reiseavstandar ikkje blir så store.

**Høyringsspørsmål.**

1. **Kva alternativ for framtidig prostigrenser meiner høyringssinnstansen er best?**
2. **Ser høyringsinstansen andre inndelingar/grensejusteringar/ lokaliseringar som bør vurderast?**
3. **Det er foreslått endringar i namn på prosti. (Ytre og indre Nordmøre prosti) Korleis stiller høyringsinstansen seg til dette?**
4. **Øvrig kommentarar.**

Det er oppretta eit skjema der ein kan sende inn høyringssvar. Dette ligger vedlagt.

Stemshaug sokneråd og Tustna menighetsråd har hatt høyringa oppe til handsaming:

Stemshaug: Ønskjer eit prosti, at prostiet skal ha namnet Nordmøre prosti, og at prostesete blir i Kristiansund

Tustna: Ønskjer fortsatt to prosti, er redd tenesta blir for dårleg med eit så stor område. Om samanlåing av prosti ønskjer Tustna at prostesete blir i Kristiansund.

Sakshandsamar: Judith Bjørk

**INNSTILLING.**

1. Fellesrådet går inn for 1 prosti, men beredskapsansvar blir fordelt mellom ytre og indre.
2. Namn på prostiet Normøre prosti
3. Prostesetet plasserast i Kristiansund.

**MØTEHANDTERING**

Fellesrådet diskuterte avstandar på Nordmøre, og oppgåvene til prosten.

Ein kom fram til at ein kan ha eit prosti, men at beredskapsområda kan forbli slik som de er i dag.

**VEDTAK** Fellesrådet vedtok innstilling pkt. 1 med seks mot ei stemme

og einstemming pkt. 2og 3.

1. Fellesrådet går inn for 1 prosti, men beredskapsansvar blir fordelt mellom ytre og indre.
2. Namn på prostiet Normøre prosti
3. Prostesetet plasserast i Kristiansund

**AKF 14/2019 Søknad om næringsverksemd på gravplassane.**

I dei lokale vedtektene for gravplassane i Aure jf. § 11 *Næringsdrivande som ønskjer å utføre tenester på kyrkjegarden, skal innhente løyve frå kyrkjelege fellesråd. Dette gjeld berre montering og vedlikehald av gravminne, samt planting og stell på graver*.

Kyrkjeverja har fått tilsendt søknad frå Jan Frode Jonsen og Jenny Vågan om å få utføre føljande arbeid på gravplassane i kommunen:

* Stell av graver med beplantning
* Oppussing av namn og ornament.
* Innhogging av nye namn
* Sal av nye steinar
* Oppretting av gravminne.

Fellesrådet tilbyr fleire av desse tenestene til pårørande. Situasjonen er slik at det kommunale tilskottet for å drifte fellesrådet sine oppgåver går nedover kvart år, og for å skaffe eigne inntekter til drift må fellesrådet tilby slike tenester. Dette gjeld bolting, oppretting og flytting av gravminne. Frå 2019 skal vi også starte opp med stelleavtalar, sidan dette har vore etterspurt av fleire. Fellesrådet handsama dette i sak 6/2019.

Fellesrådet har likevel ikkje høve til å nekte andre å utføre næringsverksemd på gravplassane, men fellesrådet skal gje løyve til dette, og kan vidare sette vilkår for næringsverksemd på gravplassane. Dette dreier seg om at næringsdrivande skal forhalde seg til dei lover og reglar som gjeld Vidare skal arbeid utførast mellom 07.00 og. Kl. 21.00 på kvardagar og skal ikkje utførast på søn- og helgedagar. Næringsdrivande skal ikkje nytte utstyr eller maskiner som tilhøyrer fellesrådet, at motorisert ferdsel Begrensast og at det blir rydda opp og fjerna avfall etter eit oppdrag er utført. Ein skal heller ikkje forstyrre ved gravferd og andre kyrkjelege handlingar.

Sakshandsamar: Judith Bjørk

**INNSTILLING**

1 Fellesrådet godkjenner søknad frå Jan Frode Jonsen og Jenny Vågan om å drive

næringsverksemd på gravplassane i Aure kommune

2. Det blir satt krav til at ein forholder seg til dei lover og reglar som til ei kvar tid

gjelder for gravplassane.

3. Vilkår for næringsverksemd på gravplassane blir gjeve av fellesrådet.

**MØTEHANDTERING**

Fellesrådet diskuterte næringsverksemd på gravplassane, og at dette bør foregå etter regler gitt av fellesrådet. Fellesrådet meiner ein kan setje vekk enkelte tenester og ta 10% av inntekta.

**VEDTAK** Fellesrådet vedtok innstilling einstemming.

1 Fellesrådet godkjenner søknad frå Jan Frode Jonsen og Jenny Vågan om å drive

næringsverksemd på gravplassane i Aure kommune

2. Det blir satt krav til at ein forholder seg til dei lover og reglar som til ei kvar tid

gjelder for gravplassane.

3. Vilkår for næringsverksemd på gravplassane blir gjeve av fellesrådet

**AKF 15/2019 Rekneskapsrapport pr. 31.03.2019**

UTREDNING

Kyrkjeverja legger fram tertialrapport pr. 31.03.2019. Rekneskapet viser forbruk i forhold til budsjett 2019 i tal og %, og i forhold til tall i same periode 2018.

Nokre inntekter/kostnadar er innbetalt/utbetalt for halve eller heile året. Det er ikkje satt i gong investeringsprosjekt enda i år.

Kommentarar med endring i høve budsjett 2019 og same periode i 2018

Konto 16.300 Lågare inntekt. Det er ikkje sendt ut festeavgift på pr. 10 år.

Konto 18000 Tilskott trusopplæring ikkje utbetalt enda

Konto 18300 Tilskott frå kommune 60% utbetalt

Konto 19400: Bruk av fond. Ikkje gjennomført investering så langt i 2019.

Konto 10100: Lønn er lågare i forhold til same periode i 2018

Konto 10900: Pensjonsinnskott. Lågare i forhold til same periode i 2018

Konto 11001: Litt auke i høve 2018

Konto 11800: Betraktelig mykje lågare straumforbruk i 2019, ser at etter vi restaurerte sikringsskapet i Aure kyrkje har straumskostnadane gått mykje ned.

Konto 12000: Inventar. Ingen innkjøp så langt i år.

Konto 12301: Auke gravearbeid, Var ikkje registrert faktura i same periode i 2018

Konto 12500: Litt reduksjon i høve 2018

Konto 12700: Medl. Kontingent KA kom i mars, ikkje krav før juni 2018

Ingen faktura frå revisjon i same periode i 2018

Inntekter er gått ned med kr. 15.000,- i høve 2018.

Varer og tenester var auka med kr. 36.649,-, i høve 2018. men ser ein dette i samanheng med periodisering for faktura i 2018, har vi lågare driftskostnader i 2019.

Utover dette ser ein at det ikkje er noko store overskridingar i forhold til budsjett 2019

Vedlagt ligg tertialrapport pr. 31.03.2019

Sakshandsamar: Judith Bjørk

**INNSTILLING**

Fellesrådet tek tertialrapport pr. 31.03.2019 til etterretning.

**MØTEHANDTERING**

Kyrkjeverja gjekk gjennom regneskapsrapport pr. 31.03.2019

**VEDTAK** Fellesrådet vedtok innstilling einstemming.

Fellesrådet tek tertialrapport pr. 31.03.2019 til etterretning.

**AKF 16/2019 Godkjenning av årsmelding 2018**

UTREDNING

Kyrkjeverja har skrevet årsmelding for Aure kyrkjelege fellesråd for året 2018. Etter forskriftene skal det føreligge ein årsmelding innan første kvartal året etterpå. Årsmeldinga vart lagt fram for årsmøta i sokneråda med for behald om godkjenning i fellesrådet.

Årsmeldinga er delt inn i tre hovuddelar, med underpunkt

1. Verksemda

2. Fellesrådet sitt arbeid

3. Økonomi

Del 1 .

Det er her gjeve greie for fellesrådet sitt ansvarsområde og organiseringa av verksemda. Det er også sett opp eit organisasjonskart for fellesrådet si verksemd, samt dei tre sokneråda i kommunen. Vidare er det gjeve opplysningar om dei viktigaste arbeidsoppgåvene som ligg til administrasjonen, og ein statistikk over talet på kyrkjelege handlingar dei siste åra.

Del 2.

Under denne delen omhandla det kva arbeid og vedlikehaldsoppgåver som har vore gjort i året som har gått, både i administrasjonen, kyrkjer og kyrkjegardar. Det er også beskrive kva oppgåver vi ikkje har fått gjennomført i forhold til planar i økonomiplanen. Elles er det skrevet om kva prosjekt som vil bli prioritert og gjennomført i år 2019.

Del 3.

Den siste delen i årsmeldinga handlar om økonomien til kyrkja.

Økonomien i kyrkja er todelt

-Offer som sokneråda får inn gjennom gåver og offer.

-Fellesrådet sitt budsjett

Korleis fellesrådet får inn inntektene i verksemda, og kva ansvarsområdet budsjettet har.

-Tenesteytingsavtale med Aure kommune.

Etter kvart hovudpunkt er det komme ei vurdering til kva målsetjing vi har hatt gjennom året. Til slutt er det skrevet ei avslutning , med ei generell vurdering av året som har gått.

Årsmelding for året 2018 ligger vedlagt

Sakshandsamar: Judith Bjørk

**INNSTILLING**Fellesrådet godkjenner årsmelding for året 2018

**MØTEHANDTERING**

Kyrkjeverja gjekk gjennom årsmeldinga for 2018

**VEDTAK** Fellesrådet vedtok innstilling einstemming.

Fellesrådet godkjenner årsmelding for året 2018

**AKF 17/2018 Godkjenning av årsrekneskap 2018** UTREDNING

Årsrekneskapen inneheld:

\*Driftsrekneskap

\*Balanse

\*Noter

Rekneskapet er ført i samsvar med lover og forskrifter, og rapportert i høve til Kostra sine føresegne.

Fellesrådet må handsame og godkjenne rekneskap og årsoppgjør før revisor skriv revisjonsberetning.

Rekneskapet blir ført på kyrkjekontoret av kyrkjeverja og ein økonomimedarbeidar. Programmet vi brukar er UniMicro, som er eit program som er tilpassa fellesråd og sokneråd.

Rekneskapet har vore til gjennomgang til revisor, og er godkjend.

Årsresultatet for 2018 er eit underskott på kr. 103.178.000 i drifta.

Endringa i henhold til 2017.

\* Driftsinntektene auka med kr. 23.500,-

- Festeavgifter, deltakaravgift o.a. inntekter gått ned med kr.- 30.850,-

- Refusjonsinntekter har auka med kr. 23.570,-

- Tilskott frå statlige inst. auka med kr. 41.300,-

- Tilskott frå kommunen auka med kr. 6.000,- (kulturmidlar)

- Andre tilskott redusert med kr.-10.500,-

- Renteinntekter redusert med kr. -6.000,-

- Avsetning til fond kr. 3.400,-

\*Driftsutgiftene auka med ca. kr. 248.784,-

- Lønn og sosiale utg. auka med kr. 150.800,- (av dette kr. 149.400 i pensjon)

- Kjøp av varer og tenester auka med kr 114.984,-

- Tilskott gåver til andre redusert med kr. -17.000,-

- Bruk av fond kr. 250.000,-

Investeringar: Det var gjort følgjande investeringar i 2018:

\* Hc- toalett Gullstein kr. 37.000,-

\* Stemming av to orgel kr. 28.300,-

\* Bioklipper/kantklipper kr. 48.100,-

\* Renovering sikringsskap Aure kr. 40.000,-

\* Pc Trusoppl.. kr. 6.600,-

\* Prosjektstilling kr. 90.000,-

Bruk av Fond:

Det vart bruka kr. 250.000,- av fond i 2018

Fond:

Overføring til disp.fond kr. 37.406,-

Disposisjonsfondet redusert med kr 82.610,- frå kr.328.890,- til kr. 246.280,-

Enøk-fond redusert med kr. 40.000,- frå 40.100,- til kr. 100,-

Vidare utover dette vart ikkje fonda for 2018 endra.

Faste eigendommar og anlegg vart nedskrive med kr. 82.000,- til 526.823,-

Vedlagt følgjer:

\*Driftsrekneskap 2018

\*Investeringsrekneskap 2018

\*Balanse 2018

\*Noter 1-9

Sakshandsamar : Judith Bjørk

**INNSTILLING**1. Fellesrådet godkjenner rekneskapet for 2018

2.Underskott på kr. 103.178,- blir dekt av. disp.fond kto. 25600000

**MØTEHANDTERING**

Kyrkjeverja gjekk gjennom årsregnskapet for 2018.

Fellesrådet vil søkje kommunen om ekstra midlar i høve disponering av årsoverskottet. Vidare ser fellesrådet at disposisjonsfondet er veldig redusert dei siste åra. Dette sidan kommunen ikkje har løyvd midlar til investeringar og store driftsutgifter.

**VEDTAK** Fellesrådet vedtok innstilling einstemming.

1. Fellesrådet godkjenner rekneskapet for 2018

2.Underskott på kr. 103.178,- blir dekt av. disp.fond kto. 25600000

**AKF 18/2019 Søknad om at fellesrådet tar over ansvar for**

**gravsted**

UTREDNING

Kari Lindgjerdet har kome med ein henvendelse frå etterkommarar av grava til Anders Soleim som har ident 04.I.16.011. Dei meiner at dette gravminnet er av personalhistorisk verdi sidan Anders Soleim var kyrkjesongar i Gullstein kirke, noko som også står på gravsteinen. Han ble gravlagt i juli 1914, altså før starten av 1. verdskrig.

Med bakgrunn i dette anmodar dei som er etterkommarar av denne mannen, om at gravstaden bevarast, og stell blir ivareteke av Aure kyrkjelege fellesråd.

Det er fellesrådet som må vedta om eit gravminne skal fredast og bevarst der det står. Dette gjelder ikkje freding av gravstaden. Ved slikt vedtak vil fellesrådet også ta på seg ansvar for stell og vedlikehald.

Dersom ein ikkje har høve til å plante, skal ein så i grasbakke framfor gravminnet. Dette er nedfelt i dei lokale vedtektene for gravplassane i § 8

Her er tidlegare kirkegårdskonsulent Helge Klingbergs forslag til bevaringskriterier av gravminner:

* *Gravutstyr som er unikt. D.v.s. gravminne som ein ikkje finn maken til på gravplassen*
* *Gravutstyr med høg alder. Gravminner som er eldre enn 100 år bør vanlegvis ansjå*

*som bevaringsverdige.*

* *Gravutstyr med stor kunstnarisk eller handverksmessig verdi.*
* *Gravminner av lokalt materiale*
* *Gravminner som har personalhistorisk verdi.*
* *Gravminner som har sjeldne innskrifter i form av gravskrift eller yrkesbetening eller*

*der symbolbruk er framtredande.*

* *Gravutstyr som representera stilhistoriske periodar.*

Kyrkjeverja meiner gravminnet kjem inn under personhistorisk verdi, og fremmar at det bør bevarast.

Sakshandsamar : Judith Bjørk

**INNSTILLING**1.Fellesrådet vedtek å verne gravminnet etter kyrkjesongar Anders Soleim utifrå at

det har personalhistorisk verdi.

2. Fellesrådet har ansvar for framtidig stell og vedlikehald av gravminne.

3. Det blir sådd grasbakke framfor gravminnet.

**MØTEHANDTERING**

Fellesrådet diskuterte kriteria for fredinga v gamle gravminner. Er eining i at ein skal ha mangfald på gravplassen og skal bevare gravminne etter den lista Klingberg sette opp. Ser ikkje at det er grunn til å bevare dette gravminnet.

**VEDTAK** Fellesrådet vedtek at gravminne etter kyrkjesongar Anders Soleim ikkje skal bevarast.

**Meldingar og referatsaker:**

1. 21.03.19 John Bjørnholm Graving auke 500,- pr. grav pr. 01.04
2. 22.03.19 Nordmøre Interkommunale (NIBR) Registrering som særskilt

Brann og Redningstj brannobjekt (kyrkjebygga)

1. 26.03.19 Møre bispedømeråd Tildeling midlar trusopplæring kr. 240.000,-
2. 02.04.19 Sør-Trøndelag Tingrett Testament. Marie Schølberg, 1 million til

Aure kyrkje

1. 04.04.19 Møre bispedømeråd Høyring. Prostigrenser. Frist 20.05.19
2. 16.04.19 Nordmøre Interkommunale

Brann og Redningstj. Brannsyn i alle tre kyrkjer 09.05.19

1. 16.04.19 Aure Kommune Vedtak. Sak 13/19. Nye satsar på festeavgift.
2. 26.04.19 Siemens Leieavtale ny printer/kopimaskin
3. 26.04.19 Engvig Serviceavtale ny printer/kopimaskin
4. 10.05.19 Stig Ottar Jensen Tilsett som trusopplærar 32% i fast stilling
5. 10.05.19 Stig Ottar Jensen Vikar som sekretær i 40% i stilling frå
6. 01.06.19 Stig Ottar Jensen Tilsettast som konf.lærer frå 01.06.19-

31.05.2020. Løn av bispekontoret. (refusjon)

Aure , den ………………………

Signatur av protokoll

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_